
ECHIPA DE IMPLEMENTARE A PROIECTULUI

Dispoziția Primarului nr.1935/16.11.2021
Nr. SC2022-18551/25.07.2022
RAPORT DE SPECIALITATE
  privind aprobarea rezervei de implementare destinată reechilibrării 

 contractului de execuție lucrări  nr. 78/21.09.2021 aferent proiectului 

,,Extindere iluminat public în Parcul Botanic” SMIS 126909, finanțat prin POR 2014-2020
Având în vedere Referatul de aprobare al proiectului de hotărâre nr. SC2022- 18551/25.07.2022 al Primarului Municipiului Timișoara și Proiectul de hotărâre privind aprobarea rezervei de implementare destinată reechilibrării contractului de execuție lucrări nr. 78/21.09.2021 aferent proiectului ,,Extindere iluminat public în Parcul Botanic” SMIS 126909, finanțat prin POR 2014-2020, facem următoarele precizări:
Proiectul ,,Extindere iluminat public în Parcul Botanic” SMIS 126909 s-a depus spre finanţare în cadrul POR 2014-2020, Axa 3 - Sprijinirea tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea C – Iluminat Public, în baza căruia a fost semnat Contractul de finanţare nr.5434/08.05.2020.
 
Documentația tehnico-economică și indicatorii tehnico-economici la faza SF pentru obiectivul ,,Extindere iluminat public în Parcul Botanic” au fost aprobați de Consiliul Local prin Hotărârea nr. 470/13.09.2018, modificata prin prin Hotărârea nr. 330/14.06.2019. 
Proiectul „Extindere iluminat public in Parcul Botanic”  si cheltuielile legate de proiect au fost aprobate de Consiliul Local prin Hotărârea nr. 20/31.01.2020.
Între Municipiul Timişoara în calitate de Achizitor şi SC ELBI ENERGY PROJECTS  SRL în calitate de Executant, a fost încheiat şi este în derulare Contractul de execuţie lucrări  nr.78/21.09.2021 (proiectare si executie),  pentru obiectivul de investiţii „Extindere iluminat public în Parcul Botanic” în valoare de 2.082.413,26 lei fără TVA. 
În baza contractului nr. 78/21.09.2021, s-a transmis executantului ordinul de începere a contractului, începând cu data de 27.09.2021. 

De asemenea, a fost încheiat  Actul Adițional nr. 1 la Contractul nr.78/21.09.2021, întocmit pentru aplicarea prevederilor OG nr. 15/2021 privind ajustarea prețului materialelor.
Prin adresa cu nr. CDE2022-971/04.07.2022, executantul SC ELBI ENERGY PROJECTS  SRL solicită ajustarea preţului contractului nr. nr.78/21.09.2021 în conformitate cu prevederile OUG nr. 64/2022, iar prin adresa cu nr.CDE2022-1040/25.07.2022  executantul a transmis în completare documente justificative.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                        
Criza provocată de conflictul militar din regiunea Mării Negre a afectat piaţa construcţiilor din întreaga Uniune Europeană, având în vedere că Ucraina este principalul furnizor şi producător de oţel şi materie primă pentru piaţa europeană a construcţiilor. Consecinţa imediată a fost o creştere semnificativă a preţurilor la materiale, determinând creşteri şi de peste 40% la unele materiale utilizate în proiectele de infrastructură, cum sunt: mixturile asfaltice, bitumul, oţelul sau fierul-beton, care urmează a fi reflectate în indicele de cost total în construcţii, un indice compozit care cumulează impactul creşterii cheltuielilor materiale, manoperă, utilaje şi transport asupra preţului contractelor de achiziţie legal încheiate pentru care finanţarea este asigurată din fonduri externe nerambursabile. Indicele de cost total în construcţii este comunicat de Institutul Naţional de Statistică. De asemenea conflictul militar din regiune a determinat o creştere semnificativă a preţului la echipamentele, utilajele şi dotările independente livrate în cadrul proiectelor cu finanţare din fonduri externe nerambursabile, mai ales al proiectelor care au la bază contracte de furnizare echipamente, utilaje sau altele asemenea.

Criza generată de virusul SARS-CoV-2 a determinat, de asemenea, declararea stării de urgenţă la nivel naţional, dar şi la nivel european, care la rândul ei a determinat o creştere a indicelui de cost total în construcţii cu aproximativ 18%, din care 60% a fost generată de creşterea costului la materiale în construcţii şi 40% de creşterea costului cu manopera. Această creştere de preţ a fost reflectată în indicele de cost total în construcţii de către Institutul Naţional de Statistică începând cu luna martie 2021. Creşterea de preţ generată de criza SARS-CoV-2 la materialele din construcţii a afectat preţul ferm al contractelor de achiziţie încheiate pentru cele trei categorii de contracte, şi anume: contractele de lucrări şi de produse (livrare echipamente), respectiv contractele de servicii care au ca obiect realizarea studiilor de fezabilitate şi/sau a proiectelor tehnice aferente infrastructurii publice şi care includ studii geotehnice şi/sau hidrogeologice. Creşterea de preţ nu a putut fi avută în vedere de către ofertanţi la data depunerii ofertelor.

Criza generată de contextul internaţional a condus la creşteri ale preţului la carburanţi, dar şi creşteri semnificative ale preţului la gazele naturale şi la energia electrică, determinând la rândul ei influenţe majore asupra creşterii manoperei la proiectele de infrastructură, dar şi la cele de furnizare bunuri, care se va reflecta în indicele de cost total în construcţii cu impact semnificativ asupra implementării tuturor categoriilor de proiecte cu finanţare din fonduri externe nerambursabile. Mai mult, această criză nu a putut fi prevăzută de către ofertanţi întrucât decizia de liberalizare a preţului la energie a fost luată la nivel european şi naţional.

Toate situaţiile mai sus menţionate care au condus la declanşarea crizei pe piaţa construcţiilor au caracter imprevizibil şi sunt considerate cauze care nu depind de acţiunea părţilor contractuale, dar care afectează în mod semnificativ implementarea proiectelor de infrastructură, dar şi a celor de furnizare echipamente, consecinţa fiind blocarea implementării proiectelor şi afectarea serioasă a indicatorilor pentru programe operaţionale/naţionale finanţate din fonduri, domeniul Afaceri interne, denumite în continuare programe naţionale pe care România le are de îndeplinit în cadrul politicii de coeziune 2014-2020 sau alte politici europene relevante.

Prin Ordonanţa de Urgenţă nr. 64/2022, se reglementează unele măsuri pentru ajustarea preţurilor necesare actualizării costurilor investiţiei în contractele de achiziţie publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiţii în cadrul contractelor de finanţare care au asigurate sursele financiare parţial sau integral din fonduri externe nerambursabile.
În conformitate cu prevederile art. 3 alin. (1) din OUG nr. 64/2022, preţul contractelor de achiziţie publică aferente proiectelor de investiţii finanţate integral sau parţial din fonduri externe nerambursabile, aflate în derulare la data intrării în vigoare a ordonanţei de urgenţă, se ajustează în condiţiile acesteia, pentru a ţine seama de unele creşteri sau diminuări de costuri pe baza cărora s-a fundamentat preţul contractelor de achiziţie şi care nu au putut fi prevăzute de ofertanţi la data elaborării ofertelor, chiar dacă preţurile contractelor sunt ferme sau formulele de ajustare a preţului au fost cuprinse în documentaţiile de atribuire, din cauza caracterului imprevizibil al acestor creşteri sau diminuări de costuri.
Potrivit art. 3 alin. (2) lit. a) din OUG nr. 64/2022, prevederile se aplică contractelor de achiziţie publică de lucrari, definite la art. 3 alin. (1) lit. c) şi m) din Legea nr. 98/2016 privind achizitiile publice, cu modificările şi completările ulterioare.
Până la data întocmirii prezentei nu au fost decontate lucrări.
Avand în vedere că din valoarea totala a contractului se scade valoarea serviciilor de proiectare precum și valoarea activelor necorporale,  restul rămas de executat, confom ofertei initiale, este de 1.984.065,45  lei fără TVA, din care valoarea aferentă cheltuielilor cu materialele este de 1.173.951,52 lei fără TVA. 
Ajustarea stabilită conform prevederilor Ordonanţei de Urgenţă nr. 64/2022 se aplică la fiecare solicitare de plată, pe restul perioadei de derulare a contractului pentru următoarele categorii de contracte:
   a)contractele definite potrivit art. 3 alin. (2) lit. a) încheiate cu preț ferm sau cu preț ferm și formulă de ajustare a prețului sau cu formulă de ajustare a prețului, dacă formula de ajustare a prețului  prevăzută  de  prezenta  ordonanță  de  urgență  este necesară   pentru   reechilibrarea   condițiilor   contractuale   și finalizarea implementării proiectelor;.

În conformitate cu prevederile art. 9 din OUG nr. 64/2022: 

· beneficiarii fondurilor externe nerambursabile constituie o rezervă de implementare, în limitele şi condiţiile prevăzute de ordonanţa de urgenţă, destinată plăţii ajustărilor de preţ ale contractelor de achiziţie publică prin încheierea de act adiţional la contractul de achiziţie publică, în limitele şi condiţiile prevăzute de prezenta ordonanţă de urgenţă.
· beneficiarii fondurilor externe nerambursabile încheie acte adiţionale la contractele de achiziţie după parcurgerea etapelor prevăzute la art. 10.
· rezerva de implementare pentru reechilibrarea contractelor se constituie iniţial, în procent de până la 23% din valoarea restului de executat a contractului de achiziţie, la momentul intrării în vigoare a ordonanţei de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie, fără a depăşi pragurile stabilite de lege (50% din valoarea contractului).
· pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 10% din valoarea restului de executat a contractului de achiziţie, la data solicitării, prin încheierea de acte adiţionale la contracte, fără a depăşi pragurile stabilite de lege (50% din valoarea  contractului).
· suplimentarea rezervei de implementare poate avea loc numai dacă au fost efectuate plăţi de minimum 75% din valoarea rezervei. Suplimentarea rezervei de implementare nu poate conduce la depăşirea pragurilor stabilite de lege (50% din valoarea contractului).
· beneficiarii fondurilor externe nerambursabile au obligaţia de a ţine o evidenţă distinctă a rezervei de implementare destinate plăţii ajustărilor de preţ, atât la momentul constituirii acesteia, cât şi ulterior, prin suplimentare şi operarea plăţilor necesare finanţării ajustărilor de preţ.
· Hotărârea Guvernului nr. 907/2016rezerva de implementare destinată finanţării ajustărilor de preţ face parte din valoarea investiţiei de bază şi se include în mod corespunzător în devizul general de investiţii reglementat de , cu modificările şi completările ulterioare.

· rezerva de implementare majorează valoarea costului investiţiei şi se include în indicatorii tehnico-economici ai investiţiei a căror valoare se regularizează potrivit art. 11 alin. (6).
· evidenţierea plăţilor în cadrul rezervei de implementare se determină ca diferenţă între valoarea fiecărei plăţi actualizată cu ajustările de preţ şi valoarea neactualizată cu ajustarea de preţ.
 Potrivit art. 17, alin. 8, lit. a.2) din OUG nr. 64/2022, determinarea sumelor aferente utilizării rezervei de implementare pentru contractele prevăzute la alin. (3) lit. a), denumită în continuare SR, se face după formula de calcul:

SR= Vapl - Vpl,

unde:

Vapl - valoarea actualizată a plăţii solicitată de către contractant la data depunerii solicitării de plată;

Vpl - valoarea plăţii solicitată de către contractant la data depunerii solicitării de plată.

Aplicarea formulei de ajustare utilizand coeficientii publicati de Institutul Național de Statistică în Buletinul Statistic de Prețuri pentru luna martie 2022: 

	V_apl =
	Vapl = Vm x [ (%av+%p) + ( 1-%av-%p) x ICCmr/ICCmlr ] + (Vpl - Vm) + (1-%cpm) x { (Vpl - Vm) x [ (%av+%p) + ( 1-%av-%p) x ICCr/ICCplr ] - (Vpl-Vm)}
	

	V_apl -
	 valoarea actualizată a plăţii solicitată de către contractant la data depunerii solicitării de plată;
	2.768.267,84

	V_pl - 
	valoarea plăţii solicitată de către contractant la data depunerii solicitării de plată;
	1.984.065,45

	V_m - 
	valoarea aferentă cheltuielilor cu materialele din valoarea plăţii solicitată de către contractant la data depunerii solicitării de plată;
	1.173.951,52

	ICC_mr -
	 indicele de cost în construcţii pentru costul materialelor, realizat, publicat de Institutul Naţional de Statistică în Buletinul Statistic de Preţuri, aplicabil cu 60 de zile înainte de ultima zi a lunii „n“;
	175

	ICC_mlr -
	 indicele de cost în construcţii pentru costul materialelor, realizat, publicat de Institutul Naţional de Statistică, în luna de referinţă;
	109,8

	ICC_r - 
	indicele de cost în construcţii total, publicat de Institutul Naţional de Statistică în Buletinul Statistic de Preţuri, la tabelul 15, aplicabil cu 60 de zile înainte de ultima zi a lunii „n“;
	176

	ICC_plr -
	 indicele de cost în construcţii total, prognozat de Comisia Naţională de Strategie şi Prognoză, valabil în luna de referinţă, pentru data cu 60 zile înainte de ultima zi a lunii „n“, potrivit anexei nr. 4;
	139,64

	%_av - 
	procentul de avans acordat de beneficiar contractantului, valabil la data efectuării plăţii;
	0

	%_p - 
	procentul de profit cuprins în solicitările la plată, în situaţia în care acesta nu există sau nu poate fi identificat se va considera 3% din valoarea situaţiei de plată;
	3%

	%_cpm - 
	coeficient de pondere al materialelor utilizat în calculul indicelui de cost în construcţii, total, publicat de Institutul Naţional de Statistică în Buletinul Statistic de Preţuri, la tabelul 15A, determinat în funcţie de tipul de constructiei
	47,21%

	luna „n“ - 
	luna depunerii solicitării de plată 
	iunie 2022


Vapl  - la data întomirii prezentului document (utilizând în cadrul formulei coeficienții publicați de Institutul Național de Statistică în Buletinul Statistic de Prețuri pentru luna martie 2022) de este de 2.768.267,84 lei fara TVA, 

V_pl  -este de 1.984.065,45 lei fara TVA, conform Centralizator rest de decontat - Anexa 5
SR= 2.768.267,84 – 1.984.065,45 = 784.202,39 lei fără TVA respectiv 933.200,84  lei cu TVA

Rezerva de implementare (determinată pe baza valorilor provizorii ale indicilor publicați la momentul redactării prezentei note – iunie 2022) este de 784.202,39 lei fără TVA respectiv 933.200,84 lei cu TVA şi reprezinta 39,53 % (procent mai mare decat pragul stabilit prin OUG 64/2022) din valoarea restului de executat a contractului de achiziţie, la momentul intrării în vigoare a ordonanţei de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie.
Conform prevederilor art. 9 din OUG nr. 64/2022 rezerva de implementare pentru reechilibrarea contractelor se constituie iniţial, în procent de până la 23% din valoarea restului de executat a contractului de achiziţie, la momentul intrării în vigoare a ordonanţei de urgenţă. 

Astfel, pentru contractului de executie nr. 78/21.09.2021 aferent proiectului ,,Extindere iluminat public în Parcul Botanic” SMIS 126909, finanțat prin POR 2014-2020 valoarea rezervei de implementare constituita initial este de 456.335,05 lei fara TVA respectiv 543.038,71 lei cu TVA.
	
	Total fără TVA
	Total cu TVA

	Valoare totala rest de executat
	1.984.065,45
	2.361.037,89

	Total valoare rezerva de implementare max 23%
	456.335,05
	543.038,71


Având în vedere, cele mai sus prezentate, 
PROPUNEM:
- Aprobarea rezervei de implementare pentru reechilibrarea contractului de execuție lucrări nr.78/21.09.2021, în cuantum de 456.335,05 lei fara TVA respectiv 543.038,71 lei cu TVA, reprezentând un procent de până la 23% din valoarea restului de executat a contractului, la momentul intrării în vigoare a OUG nr. 64/2022.

-Aprobarea utilizării rezervei de implementare numai pentru plata diferenţelor de preţ aferente ajustării preţului Contractului de execuție lucrări nr. 78/21.09.2021
 -Aprobarea ca pe parcursul derulării contractelor, rezerva de implementare destinată plăţii ajustărilor de preţ să se poate suplimenta cu un procent de până la 10% din valoarea restului de executat a contractului de achiziţie, la data solicitării, prin încheierea de acte adiţionale la contracte. Suplimentarea rezervei de implementare poate avea loc numai dacă au fost efectuate plăţi de minimum 75% din valoarea rezervei. Suplimentarea rezervei de implementare nu poate conduce la depăşirea pragurilor prevăzute de legislaţia în vigoare.

- Aprobarea ca U.A.T. Municipiul Timișoara, în calitate de beneficiar al finanțării externe nerambursabile,  să constituie, utilizeze și efectueze plăți din rezerva de implementare aferentă contractului de achiziție până la încheierea actului adițional la contractul de finanțare și constituirea rezervelor de ajustare a valorii contractelor de finanțare, în condițiile stipulate de OUG 64/2022, cu modificările și completările ulterioare, precum și a metodologiilor și instrucțiunilor emise pe parcurs de către finanțator.

- Aprobarea ca în cazul în care dacă pe parcursul utilizării rezervei de implementare destinată finanţării ajustărilor de preţ în baza OUG 64/2022, valoarea costului investiţiei și indicatorii tehnico-economici aferenți se majorează, aceștia vor fi reglementați prin aprobarea valorii finale a contractului de achiziţie și prin actualizarea, la finalizarea lucrărilor, a indicatorilor tehnico-economici aprobați în baza H.G nr. 907/2016.

Având în vedere cele menționate anterior apreciem că Proiectul de hotărâre privind aprobarea rezervei de implementare destinată reechilibrării contractului de execuție lucrări nr. 78/21.09.2021 aferent proiectului ,,Extindere iluminat public în Parcul Botanic” SMIS 126909, finanțat prin POR 2014-2020, îndeplinește condițiile pentru a fi supus dezbaterii și aprobării plenului consiliului local. 
ECHIPA DE IMPLEMENTARE A PROIECTULUI
       Manager proiect,                                   Responsabil tehnic,
                    Asistent proiect
         Lucian BUDA                                         Simona PLEȘCA                                        Daniela FALUȘI                                   
                                      Responsabil financiar,                                     Responsabil juridic,
                                 Mariana SANDU ANDREI                                     Teodora GENTIMIR
                                                        Cod FO53-01,Ver.3   

